HAVUJA-podcastin toisessa osassa sukelletaan simulaatio-oppimiseen

Hyvinvointialueen ja oppilaitosten yhteissimulaatiot auttavat oppilaita valmistautumaan ammatilliseen harjoitteluun.

HAVUJA - Veto- ja pitovoimaa hyvinvointialalle -podcastin toisessa osassa keskustellaan simulaatio-oppimisesta. HAVUJA-hankkeessa järjestettiin LAB:n, Ekhvan ja Sampon yhteissimulaatioita ammatilliseen harjoitteluun valmistautuville sosiaali- ja terveysalan opiskelijoille. Simulaatioiden tavoitteena on madaltaa kynnystä siirtyä opinnoista alan ammattilaiseksi.

Aiheesta keskustelemassa HAVUJA-hankkeen projektipäällikkö Sari Hokkanen Etelä-Karjalan hyvinvointialueelta ja hankkeen asiantuntijana toimiva Arja Sara-aho LAB-ammattikorkeakoulusta.

Käsikirjoitus, äänitys ja tuotanto: Arja Sara-aho ja Sari Hokkanen

Kuuntele podcast tästä

HAVUJA-hanke

HAVUJA-hankkeen tavoitteena on lisätä Etelä-Karjalan hyvinvointialan vetovoimaa opiskelijoille ja alalle palaaville, sekä pitovoimaa nykyisille ammattilaisille (LAB 2023). Samalla pyritään parantamaan osaavan hyvinvointialan henkilöstön riittävyyttä ja saatavuutta jatkossa.

Lue lisää HAVUJA-hankkeesta