HAVUJA-podcastin viimeisessä osassa aiheena hyvä opiskelijaohjaus

LAB-ammattikorkeakoulun, Etelä-Karjalan hyvinvointialueen ja Saimaan ammattiopiston yhteishanke HAVUJA - Veto- ja pitovoimaa hyvinvointialalle, järjesti osana toimintaansa työpajoja harjoittelujen ohjaajille. Hankkeen viimeisessä podcastissa keskustellaan tapaamisissa esiin tulleista hyvistä käytänteistä niin oppilaitoksissa kuin hyvinvointialueellakin.

Aiheesta ovat keskustelemassa lehtori Rea Vanhanen Saimaan ammattiopistosta, HAVUJA-hankkeen projektipäällikkö Sari Hokkanen Etelä-Karjalan hyvinvointialueelta sekä hankkeen asiantuntijana toimiva Arja Sara-aho LAB ammattikorkeakoulusta.

Käsikirjoitus, äänitys ja tuotanto: Arja Sara-aho ja Sari Hokkanen

Kuuntele podcast tästä

HAVUJA-hanke

HAVUJA-hankkeen tavoitteena on lisätä Etelä-Karjalan hyvinvointialan vetovoimaa opiskelijoille ja alalle palaaville, sekä pitovoimaa nykyisille ammattilaisille (LAB 2023). Samalla pyritään parantamaan osaavan hyvinvointialan henkilöstön riittävyyttä ja saatavuutta jatkossa.

Lue lisää HAVUJA-hankkeesta